104 CHRISTIANSHAAB DISTRIKT 



og baade dens Dun og dens Æg samles, hvor man kan komme over dem. Af Dun 

 præsteres der nu kun fra 5 — 20 kg om Aaret, de fleste fra Grønne Ejlande. 



Her og flere andre Steder ruger ogsaa Terner i Massevis. Af deres Æg, der 

 ikke kan gemmes, samles der betydelige Mængder. Maager, Kider, Skarve og 

 Lomvier ruger paa flere, mindre betydelige Fuglefjælde, især i Fjordene. Disse 

 Fuglefjælde er saa godt som utilgængelige for Mennesker, og Fuglene forstyrres 

 derfor ikke her. Paa Havet skydes især Ederfugl, Lomvi og Maage. 



En Del Fugleskind bruges af Befolkningen til Klæder, mest af Kvinderne, 

 og mellem 250 og 500 kg Fuglefjer sælges aarlig til Butikkerne. 



Havkai fiskes hele Aaret ved alle Bopladser, og Fiskeriet af den er i stærkt 

 Tiltagende. I de sidste Aar var Fangsten mellem 4500 og 5000 Stykker aarligt, 

 af hvilke Bopladsen Akugdlit omtrent leverede Halvparten. Dette skyldes næppe, 

 at her skulde være flere Hajer, thi efter Analogi med Forholdene nord for 

 Isf jorden, maa man antage, at der deroppe vil være endnu flere. Men der fiskes 

 tillige Hellefisk, der giver større Indtægt. 



Produktionen af Haj lever var gennemsnitlig i Femaarene: 



1887—92 1892—97 1897—1902 1902—07 1907—12 1912—17 



228 355 579 659 752 444 Tønder 



Hellefisk fanges Sommer og Vinter fra Bopladserne Еке, Nordre Huse 

 og Claushavn. Fiskepladserne ligger dels oppe ved Isfjorden, dels i TasiussaK's 

 vestlige Arm. For Tiden produceres der ca. 25 Tdr. aarligt, og naar Udbyttet 

 ikke er større, skyldes dette ingenlunde Mangel paa Fisk, men udelukkende Drifts- 

 maaden fra Handelens Side. 



Laksørred fanges flere Steder til Befolkningens eget Brug og til Salg til 

 Danske, men indhandles ikke. 



Graafisk (Polartorsk) kan om Efteraaret fanges i TasiussaK. 



Lodden kommer regelmæssigt til Kysterne i Juni Maaned, og den fanges i 

 store Mængder til Vinterforraad og Hundefoder. 



Helleflynder ses aldrig; Kabliav optræder sparsomt om Efteraaret. Der- 

 imod er Haaising, Kødfisk og Stenbider almindelige og fanges ogsaa lejlig- 

 hedsvis. Ogsaa Havkat faaes nu og da paa Krogene. 



Ùvafc og Ulk findes overalt og til alle Aarstider, og de regnes derfor af Be- 

 folkningen selv som deres allervigtigste og uundværligste Madfisk. 



Store Krabber er almindelige ved Isfjorden og overhovedet paa leret Bund,, 

 men fanges ikke meget, da man ikke finder, at Udbyttet svarer til Ulejligheden. 

 Muslinger og spiselige Tangarter findes overalt, men benyttes meget sjæl- 

 dent, dels fordi det ikke behøves, dels fordi Nutidens Grønlændere hellere sulter 

 et Par Dage paa en Kop Kaffe i Haab om bedre snarligt Held, end de giver sig i 

 Lag med Kost, der ikke længere er tilvant. 



Morten P. Porsild. 



